Auditor's report — KBANK, period 2011Q3 (reviewed, opinion: adverse)
Auditor firm: KPMG
Signing partner: (นางสาวสมบูรณ์ ศุภศิริภิญโญ)
Signed: 2011-11-10

ธนาคารกสิกรไทย จำกัด (มหาชน) และบริษัทย่อย

งบการเงินระหว่างกาล

และ

รายงานการสอบทานงบการเงินโดยผู้สอบบัญชีรับอนุญาต

สำหรับงวดสามเดือนและเก้าเดือนสิ้นสุดวันที่ 30 กันยายน 2554

รายงานการสอบทานงบการเงินโดยผู้สอบบัญชีรับอนุญาต

เสนอ คณะกรรมการธนาคารกสิกรไทย จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะธนาคาร ณ วันที่ 30 กันยายน 2554 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะธนาคารสำหรับงวดสามเดือนและเก้าเดือนสิ้นสุดวันที่ 30 กันยายน 2554 และ 2553 (ปรับปรุงใหม่) งบแสดงการเปลี่ยนแปลงส่วนของเจ้าของรวมและงบแสดง
การเปลี่ยนแปลงส่วนของเจ้าของเฉพาะธนาคาร และงบกระแสเงินสดรวมและงบกระแสเงินสดเฉพาะธนาคาร สำหรับงวดเก้าเดือนสิ้นสุดวันที่ 30 กันยายน 2554 และ 2553 (ปรับปรุงใหม่) ของธนาคารกสิกรไทย 
จำกัด (มหาชน) และบริษัทย่อย และของเฉพาะธนาคารกสิกรไทย จำกัด (มหาชน) ตามลำดับ ซึ่งผู้บริหารของธนาคารเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้  ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการสอบทานของข้าพเจ้า

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทานเพื่อให้ได้ความเชื่อมั่นอย่างพอประมาณว่า งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การสอบทานนี้มีขอบเขตจำกัด  โดยส่วนใหญ่ใช้วิธีการสอบถามบุคลากรของธนาคาร และการวิเคราะห์เปรียบเทียบข้อมูลทางการเงิน  จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป  ดังนั้นข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามมาตรฐาน
การรายงานทางการเงินจากการสอบทานของข้าพเจ้า

ตามที่อธิบายไว้ในหมายเหตุประกอบงบการเงินข้อ 3 และ 20 ในปี 2553 ธนาคารและบริษัทย่อยได้ปฏิบัติตามมาตรฐานการรายงานทางการเงินที่ออกและปรับปรุงใหม่ก่อนวันที่มีผลบังคับใช้ งบการเงินรวมและงบการเงินเฉพาะธนาคารสำหรับงวดสามเดือนและเก้าเดือนสิ้นสุดวันที่ 30 กันยายน 2553 ซึ่งแสดงเปรียบเทียบได้ปรับปรุงใหม่แล้ว

ตามที่อธิบายไว้ในหมายเหตุประกอบงบการเงินข้อ 2 และข้อ 26 ธนาคารและบริษัทย่อยได้ปฏิบัติตามมาตรฐาน การรายงานทางการเงินที่ออกและปรับปรุงใหม่ และเพื่อให้เป็นไปตามประกาศของธนาคารแห่งประเทศไทยที่เกี่ยวข้องกับการนำเสนองบการเงินซึ่งมีผลบังคับใช้ตั้งแต่วันที่ 1 มกราคม 2554 งบการเงินรวมและงบการเงินเฉพาะธนาคารสำหรับงวดสามเดือนและเก้าเดือนสิ้นสุดวันที่ 30 กันยายน 2553 ซึ่งแสดงเปรียบเทียบได้
ปรับปรุงใหม่แล้ว

ข้าพเจ้าได้เคยตรวจสอบงบการเงินรวมและงบการเงินเฉพาะธนาคาร สำหรับปีสิ้นสุดวันที่ 31 ธันวาคม 2553 ของธนาคารกสิกรไทย จำกัด (มหาชน) และบริษัทย่อย และของเฉพาะธนาคารกสิกรไทย จำกัด (มหาชน) ตามลำดับตามมาตรฐานการสอบบัญชีที่รับรองทั่วไปและได้แสดงความเห็นอย่างไม่มีเงื่อนไขตามรายงานลงวันที่ 17 กุมภาพันธ์ 2554 ตามที่อธิบายไว้ในหมายเหตุประกอบงบการเงินข้อ 2 และข้อ 26 งบการเงินสำหรับปีสิ้นสุดวันที่ 31 ธันวาคม 2553 งบการเงินดังกล่าวได้มีการปรับปรุงอันเนื่องมาจากการปฏิบัติตามมาตรฐานการรายงานทางการเงินที่ออกและปรับปรุงใหม่ และเพื่อให้เป็นไปตามประกาศของธนาคารแห่งประเทศไทยที่เกี่ยวข้องกับการนำเสนองบการเงิน ข้าพเจ้าได้ตรวจสอบรายการปรับปรุงและเห็นว่ามีความเหมาะสมและได้ปรับปรุงโดยถูกต้องแล้ว งบแสดงฐานะการเงินรวมและงบแสดงฐานะการเงินเฉพาะธนาคาร ณ วันที่ 31 ธันวาคม 2553 ที่แสดงเปรียบเทียบเป็นส่วนหนึ่งของงบการเงินปรับปรุงใหม่ดังกล่าวข้างต้น

(นางสาวสมบูรณ์ ศุภศิริภิญโญ)

ผู้สอบบัญชีรับอนุญาต

เลขทะเบียน  3731

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

10 พฤศจิกายน 2554